དེ་ཡང་ཕྱི་ལོལོར་ཞྭ་དམར་སྐུ་ཕྲེང་དྲུག་པ་གར་དབང་ཆོས་ཀྱི་དབང་ཕྱུག་གི་བཀས་བསྐུལ་འོག་འཇང་རྒྱལ་བོ་རྒྱལ་རབས་བཅུ་དགུ་བ་ཀརྨ་མི་ཕམ་ཚེ་དབང་བསོད་ནམས་རབ་བརྟན་གྱིས་སྦྱིན་བདག་མཛད་དེ།ཚལ་བ་བཀའ་འགྱུར་དང་སྟག་ལུང་རྒྱུད་འབུམ།གཡུང་ལོ་བཀའ་འགྱུར་སོགས་མ་ཕྱི་བྱས་ཏེ་ལོ་དེའི་ཟླཔའི་ཚེསཉིན་བོད་ཡིག་གི་བཀའ་འགྱུར་གྱི་པར་ཤིང་བརྐོ་བའི་མགོ་བརྩམས།ལོ་ངོ་བཅུ་གསུམ་གྱི་རིང་བཞེངས་མཐར།ཕྱི་ལོ་ལོར་གཞི་ནས་ལེགས་འགྲུབ་བྱུང་སྟེ་དཀར་ཆག་དང་བཅས་པོད་བརྒྱ་དང་དགུ་ཡོད་པ་ལ་ལོ་རྒྱུས་སྟེང་འཇང་ས་ཐམ་བཀའ་འགྱུར་དུ་འབོད།འཇང་རྒྱལ་བོ་རང་ཉིད་ཀྱིས་པར་མ་འདི་ལ་འགོ་བརྗོད་དང་སྨོན་ཚིག་སྦྱར་སྐད།ཕྱིས་ཕྱི་ལོལོར་སོག་པོ་གུ་ཤྲི་ཧན་གྱི་ཚ་བོ་མཁའ་འགྲོ་བློ་བཟང་བསྟན་སྐྱོང་གིས་འཇང་ཡུལ་འདིར་དམག་དྲངས་སྐབས།འཇང་ས་ཐམ་གྱི་བཀའ་འགྱུར་གྱི་པར་ཤིང་རྣམས་འཕྲོགས་ཏེ་ལི་ཐང་དགོན་ཆེན་དུ་སྤོས་བར་ཕྱིས་སུ་ལི་ཐང་མཚལ་པར་བཀའ་འགྱུར་ཟེར།སྡེ་དགེ་བཀའ་འགྱུར་གྱི་མ་ཕྱི་ཡང་འདི་ཡིན་པར་བཤད།ཕྱི་ལོལོའི་སྤྱི་ཚོགས་བཅོས་བསྒྱུར་དུ་འབོད་པའི་ནང་འཇང་བཀའ་འགྱུར་མེད་བརླགས་སུ་བཏང་།འདིའི་པར་མ་དེང་སང་ལྷ་ལྡན་གཙུག་ལག་ཁང་དང་འབྲས་སྤུངས་དགོན་པར་ཚར་རེ་བཞུགས་པར་བཤད།པར་མའི་ཤོག་རྒྱུ་བོད་ཤོག་སྤུས་ལེགས་དང་གླེགས་བམ་ངོས་ལ་གོས་ཆེན་གྱི་ཕྱི་ཐམ་གཡོགས་ཤིང་གསེར་ལས་གྲུབ་པའི་གླེགས་ཆབ།གླེགས་བམ་གཉིས་རེ་ཀོ་བའི་སྒམ་ཆུང་དུ་བཞུགས་སུ་གསོལ་བ།ཀོ་བའི་སྒམ་ཆུང་ལ་དངུལ་གྱི་བོད་ཟྭ་རེ་སྤྲད་པར་བཤད།བཀའ་འགྱུར་པར་མ་འདི་གཉིས་སྐབས་དེར་འཇང་རྒྱལ་བོས་ལྷ་ལྡན་གཙུག་ལག་ཁང་དང་༧གོང་ས་ཏཱ་ལའི་བླ་མའི་ཕྱག་ཏུ་ཕུལ་བར་བཤད་མཁན་ཡང་མཆིས།རྒྱ་གར་གྱི་ནང་དགོན་ཞིག་ཏུ་པར་གཞི་འདིའི་བཀའ་འགྱུར་ཚར་གཅིག་བཞུགས་པར་བཤད།